Document ID: 31978L0320

Title and Content:
++++ ΟΔΗΓΙΑ ΤΟΥ ΣΥΜΒΟΥΛΙΟΥ της 20ης Μαρτίου 1978 περί συμπληρώσεως της οδηγίας 72/280 / ΕΟΚ " περί των στατιστικών ερευνών που πρέπει να πραγματοποιούνται από τα Κράτη μέλη σχετικά με το γάλα και τα γαλακτοκομικά προϊόντα " ( 78/320 / ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ , Εχοντας υπόψη : τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως τα άρθρα 43 και 209 , την πρόταση της Επιτροπής , τη γνώμη της Συνελεύσεως ( 1 ) Εκτιμώντας : ότι η περιεκτικότης σε πρωτεϊνη εξελίσσεται σε καθοριστικό παράγοντα της τιμής του γάλακτος και ότι τα μόνιμα πλεονάσματα πρωτεϊνών του γάλακτος προκαλούν σοβαρές δυσκολίες στη διαχείριση της αγοράς του γάλακτος και των γαλακτοκομικών προϊόντων από την Επιτροπή ότι πρέπει να συμπληρωθούν τα στοιχεία που αναφέρονται στο άρθρο 4 δεύτερο εδάφιο υπό α ) της οδηγίας 72/280 / ΕΟΚ του Συμβουλίου της 31ης Ιουλίου 1972 ( 2 ) περί των στατιστικών ερευνών που πρέπει να πραγματοποιούνται από τα Κράτη μέλη σχετικά με το γάλα και τα γαλακτοκομικά προϊόντα , όπως τροποποιήθηκε από την οδηγία 73/358 / ΕΟΚ ( 3 ) , με εκτίμηση της περιεκτικότητος σε πρωτεϊνες του συγκεντρωθέντος αγελαδινού γάλακτος ότι κοινοτικά μέτρα αφορούν τον ορρό γάλακτος και τα παράγωγα προϊόντα και συνεπώς πρέπει να συμπληρωθεί η κατάσταση χρήσεως των πρώτων υλών ότι , για την καλύτερη εναρμόνιση των περιφερειακών στοιχείων , πρέπει να αναθεωρηθούν οι διατάξεις που αφορούν τα διαμερίσματα που αναφέρονται στο άρθρο 4 δεύτερο εδάφιο σημείο 3 υπό α ) της οδηγίας 72/280 / ΕΟΚ ότι πρέπει να διατηρηθεί η διαδικασία της Μόνιμης Επιτροπής Γεωργικής Στατιστικής , προκειμένου να καθορισθούν ενδεχομένως μεταβατικά μέτρα για την αντιμετώπιση των δυσκολιών , τις οποίες ενδέχεται να αντιμετωπίσουν τα Κράτη μέλη κατά την εφαρμογή των συμπληρωματικών διατάξεων που θεσπίζονται από το Συμβούλιο , ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ : Αρθρο 1 Η οδηγία 72/280 / ΕΟΚ τροποποιείται ως ακολούθως : 1 . Στο άρθρο 4 δεύτερο εδάφιο σημείο 2 υπό α ) , προστίθεται το ακόλουθο κείμενο : " και μία εκτίμηση της περιεκτικότητος σε πρωτεϊνες του συγκεντρωθέντος αγελαδινού γάλακτος " . 2 . Τα διαμερίσματα που αναφέρονται στο άρθρο 4 δεύτερο εδάφιο σημείο 3 υπό α ) αντικαθίστανται από το ακόλουθο κείμενο : " Βέλγιο : provinces / provincies Δανία : - Ομοσπονδιακή Δημοκρατία Γερμανίας : regierungsbezirke Γαλλία : regions de programme Ιρλανδία : - Ιταλία : regioni Λουξεμβούργο : - Κάτω Χώρες : provincies Ηνωμένο . Βασίλειο : standard regions " . 3 . Στο άρθρο 4 δεύτερο εδάφιο σημείο 3 υπό γ ) , οι όροι " λιπαρές ουσίες " αντικαθίστανται από τον όρο " ορρός γάλακτος " . Αρθρο 2 Στην περίπτωση που η θέση σε εφαρμογή της παρούσας οδηγίας κατά την προβλεπομένη ημερομηνία θα προσέκρουε σε σοβαρές δυσκολίες , θα θεσπισθούν μεταβατικά μέτρα σύμφωνα με τη διαδικασία που προβλέπεται στο άρθρο 7 της οδηγίας 72/280 / ΕΟΚ . Αρθρο 3 Η παρούσα οδηγία απευθύνεται στα Κράτη μέλη . Εγινε στις Βρυξέλλες , στις 20 Μαρτίου 1978 .

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 2763
4256
5283
2775

EuroVoc IDs (Expanded): 2763
4256
5283
2775

Dataset Source: meu

Split: train